[{"text_idx": "#000000", "text": "Malgrau\u0306 la opozicioj de c\u0302iuj partioj, la 24-an de au\u0306gusto, la japana registaro oficiale komencos vers\u0302i la nuklepoluitan akvon el Fukus\u0302imo en la maron."}, {"text_idx": "#000001", "text": "La Federacio de Mediprotektaj Movadoj de Daejeon estas unu el la plej grandaj mediprotektaj organizoj en la Korea Respubliko. G\u0302i estis establita en 1993 kaj kunigas 54 lokajn organizojn de la lando. En majo la federacio faris publikan opinienketon al 1 000 homoj ag\u0302aj je pli ol 18 jaroj. La rezulto montras, ke 85.4% de la enketitoj oponas la enmarigon de la nuklepoluita akvo; 79% diris, ke la anonco de la japana registaro pri sekureco de tia akvo ne estas kredinda, kaj 72% diris, ke ili malmultigos konsumadon de akvaj produktoj post komenco de la enmarigo."}, {"text_idx": "#000002", "text": "En la lastaj tagoj, fis\u0302kaptistoj tra la tuta lando multfoje okazigis grandskalajn manifestaciojn por esprimi sian fortan kontrau\u0306staron al la ago de Japanio. Koreaj amaskomunikiloj raportis, ke post kiam Japanio komencos fari tion, la fis\u0302kapta industrio de la Korea Respubliko estos rekte damag\u0302ita, iuj homoj jam komencis konservi salon, kaj samtempe disvastig\u0302as la kampanjo \"ne mang\u0302i fis\u0302on\"."}, {"text_idx": "#000004", "text": "Kiel g\u0302enerala sekretario de la federacio, Lee Kyung-ho ne nur aktive partoprenis en tutlanda komuna agado kontrau\u0306 la enmariga ago, sed ankau\u0306 multfoje lanc\u0302is lokajn komunajn kampanjojn en Daejeon. Kvankam la japana registaro plurfoje deklaris, ke nuklepoluita akvo post \"traktado\" estas sekura, tamen la pruvoj donitaj de g\u0302i ne povas konvinki Lee Kyung-ho, kio estas unu el la gravaj kialoj, kial li persisteme oponas la enmarigon."}, {"text_idx": "#000006", "text": "\"Se la absoluta sekureco de akvaj produktoj poluitaj de radioaktivaj substancoj ne povas esti garantiita, Japanio ne devas enmarigi ilin.\" Lee Kyung-ho diris: \"Se tio estas onidiro, ke nuklepoluita akvo estas nesekura, do mi estu disvastiganto de tia onidiro.\""}, {"text_idx": "#000007", "text": "La federacio organizas kolektivon c\u0302e maro en Pusano, kaj formas la vortojn \"SOS\" c\u0302e la strando kontrau\u0306 la enmarigo fare de Japanio."}, {"text_idx": "#000008", "text": "\"Mi batalos por miaj du infanoj\""}, {"text_idx": "#000009", "text": "Lau\u0306 nuna plano, la enmarigo de la nuklepoluita akvo de Fukus\u0302ima dau\u0306ros almenau\u0306 30 jarojn. Tamen Lee Kyung-ho malkas\u0302is, ke la reala tempo de tia ellasado estos multe pli longa ol 30 jaroj. \"Japanio vers\u0302os 270 milionojn da tunoj da nuklepoluita akvo en maron en venontaj 60 jaroj.\" Alivorte, enmarigi nuklepoluitan akvon estas decido, kiu influos plurajn generaciojn."}, {"text_idx": "#000010", "text": "\"Kiam radioaktivaj substancoj estos vers\u0302itaj en maron, tre vers\u0302ajne ili estos sorbitaj de homa korpo tra bioakumulaj efikoj, kaj radioaktivaj substancoj estas senkoloraj kaj senodoraj, do ni ne povas rekte scii, c\u0302u ni estas jam surradiitaj, cetere ekzistas ankau\u0306 latenta periodo. Fakte, post kiam la substanco estos sorbita de homa korpo, la damag\u0302o al homoj povas dau\u0306ri cent jarojn.\" Lee Kyung-ho atentigis, ke dang\u0302era grado de radioaktivaj substancoj varias de persono al persono, precipe por infanoj kun aktiva c\u0302ela divido, g\u0302i estos pli dang\u0302era, lau\u0306 spertuloj, la risko por feto ec\u0302 sesoblig\u0302os."}, {"text_idx": "#000011", "text": "\"Mi estas patro de du infanoj, kaj mi batalos por ili,\" Lee Kyung-ho diris."}]